कब्जा नहीं हटा तो करेंगे अनशन
बिरनीथाना क्षेत्र के द्वारपहरी निवासी अशोक कुमार अकेला ने मुख्यमंत्री जन संवाद केन्द्र रांची समेत डीसी, एसपी, एसडीओ सरिया-बगोदर गिरिडीह, बिरनी सीओ समेत डीजीपी झारखंड, मुख्य सचिव झारखंड को आवेदन भेज न्याय की मांग की है। उन्होंने आवेदन में उल्लेख किया है कि थाना क्षेत्र के मौजा द्वारपहरी के खाता नंबर 01, प्लाॅट नंबर 103 में लगभग 6 डिसमिल जमीन पर भादंवि 144 लगाए जाने के बावजूद थाना प्रभारी बिरनी एवं पारा चौकीदार जीतू पंडित की मिलीभगत से 25फरवरी 2017 को रात लगभग 10.30 बजे विपक्षी लोगों ने विवादित स्थल पर भवन का निर्माण कर लिया। जिसकी सूचना उन्होंने मोबाइल पर थाना प्रभारी बिरनी को दिया। उन्होंने अमर्यादित शब्द प्रयोग करते झूठे मुकदमे में फंसाने समेत गंभीर परिणाम भुगतने की धमकी दी। वही थाना प्रभारी नवल किशोर प्रसाद,ने कहा कि उनके ऊपर लगाया गया आरोप बेबुनियाद है। सूचना पर रात 12 बजे विवादित स्थल पर गया। लेकिन वहां किसी तरह का निर्माण कार्य नहीं किया जा रहा था। उन्होंने उसी दिन पुलिस निरीक्षक एवं डीएसपी को भी दी।
hin_Deva hin_Deva